Տիցիանո Ֆերո

Տիցիանո Ֆերո (իտալերեն՝ Tiziano Ferro, փետրվարի 21, 1980(1980-02-21), Լատինա, Լացիո, Իտալիա), իտալացի երգիչ, երգահան և երգերի հեղինակ։


== Կենսագրություն ==


=== Մանկություն և պատանեկություն ===
Տիցիանո Ֆերոն ծնվել է 1979 թվականի փետրվարի 21-ին Լատինա քաղաքում, Լացիոյի շրջանում, գեոդեզիստ Սերջո Ֆերոյի և տնային տնտեսուհի Ջուլիանայի ընտանիքում։ Տիցիան Ֆերոն ունի նաև կրտսեր եղբայր՝ Ֆլավիոն, որը նրանից 11 տարիք փոքր է։
Տիցիանոն սկսել է հետաքրքրվել երաժշտությամբ 5 տարեկան հասակում, երբ Սուրբ ծննդյան տոնին նրան խաղալիք սինթեզատոր էին նվիրել։ Այդ ժամանակ էլ նա սկսում է ստեղծել իր առաջին երգերն ու երաժշտությունները՝ ձայնագրելով դրանք նվագարկչի վրա։ 1987 թվականին նրա կողմից գրած երկու ստեղծագործությունները՝ «Երկինք» և «Աչքեր», ընդգրկված են նրա «Nessuno è solo» ձայնասկավառակում՝ գաղտնի երգերի տեսքով։
1996 թվականին 17 տարեկան հասակում նա միացել է Լատինայի գոսփել-երգչախմբին և սիրահարվել է աֆրոամերիկյան երաժշտության ռիթմերին և տրամադրությանը։
1996 և 1997 թվականների ընթացքում մասնակցել է ֆիլմերի կրկնօրինակման հեռակա կուրսերի և սկսել է աշխատել իր քաղաքի մի շարք ռադիոկայաններում որպես ռադիոհաղորդավար (Musica Radio և Radio Luna)։
Միևնույն ժամանակ նա տարբեր բարերում և ակումբներում դաշնամուր է նվագել, ինչպես նաև ելույթ է ունեցել փողոցներում սեփական հիփ-հոփ Q4 խմբի հետ, մասնակցել է կարաոկե մրցույթների։
1997 թվականին ձայնագրվել է Accademia della canzone di Sanremo-ում՝ 1998 թվականի Սան Ռեմոյի փառատոնին մասնակցելու մտադրությամբ, սակայն նախընտրական փուլը չի անցել։
Մեկ տարի անց՝ 1999 թվականին, Տիցիանո Ֆերոն կրկին մասնակցել է մրցույթին Quando ritornerai երգով (այսօր համարվում է, որ երգը առաջին անգամ պաշտոնապես հրապարակվել է CD-ով՝ նվիրված փառատոնին), մտել է եզրափակչի 12 մասնակիցների մեջ, սակայն չի նվաճել 3 առաջին հորիզոնականներից և ոչ մեկը։
Նույն թվականին A.T.P.C. ռեփ խմբի հետ միասին կատարել է Sulla mia pelle երգը, որը մտել է Anima e corpo ձայնասկավառակի երգացանկի մեջ։
1999 թվականին Լատինա քաղաքի Էտորե Մայորանա լիցեյում պետական քննություն է հանձնել՝ 55/60 արդյունքով, մասնակցել է Sottotono ռեփ խմբի ամառային հյուրախաղերին՝ բեք-վոկալիստի կարգավիճակով։ Հռոմում որոշել է ընդունվել "La Sapienza" համալսարանի ճարտարագիտական ֆակուլտետ։
2000 թվականին գրել է Angelo mio երգի բառերը՝ Մոնիկայի Angel of Mine երգի իտալական տարբերակը։


=== Առաջին ձայնասկավառակ՝ Rosso relativo ===
2001 թվականին Ֆերոն պայմանագիր կնքեց EMI-ի հետ։ 2001 թվականի հունիսի 22-ին թողարկվել է նրա դեբյուտային Xdono սինգլը, որը հայտնի է նաև Perdono անվամբ։ Երգը շուտով հիթ դարձավ։ Այն ընդգրկվել է Rosso relativo դեբյուտային ձայնասկավառակի մեջ՝ թողարկված 2001 թվականի հոկտեմբերի 26-ին։


=== Երկրորդ ստուդիական ձայնասկավառակ՝ 111 ===
Ձայնասկավառակը թողարկվել է 2003 թվականի նոյեմբերի 7-ին։


=== Nessuno è solo / Nadie está solo ===
Երրորդ ձայնասկավառակը թողարկվել է 2006 թվականի հունիսի 23-ին։


=== Alla mia età / A mi edad ===
Թվով չորրորդ ձայնասկավառակը թողարկվել է 2008 թվականի նոյեմբերի 7-ին։


=== L'amore è una cosa semplice / El amor es una cosa simple ===
Ձայնասկավառակը թողարկվել է 2011 թվականի նոյեմբերի 28-ին։


== Սկավառակագրություն ==
2001՝ Rosso relativo
2003՝ 111
2006՝ Nessuno è solo
2008՝ Alla mia età
2011՝ L'amore é una cosa semplice


== Շրջագայություններ ==
Rosso relativo Tour 2002-2003
111% Tour 2004-2005
Nessuno è solo Tour 2007
Tour di Tiziano Ferro#Alla mia età Tour 2009
L'amore è una cosa semplice Tour 2012
Lo stadio Tour 2015


== Մրցանակներ ==
World Music Awards2010՝ Ամենահայտնի իտալացի արտիստը 2009 թվականինMTV Europe Music Awards2004՝ Լավագույն իտալացի երգիչ
2006՝ Լավագույն իտալացի երգիչTRL Awards - MTV Italia2007՝ Տարվա մարդ
2007՝ Լավագույն «հրապարակներ հավաքող»
2008՝ Տարվա մարդWind Music Awards2007՝ Մրցանակ Nessuno è solo ձայնասկավառակի համար
2009՝ Մրցանակ Alla mia età ձայնասկավառակի համար
2010՝ Մրցանակ պլատինե DVD-ի համար Alla mia età - Live in Rome
2013՝ Մրցանակ պլատինե ձայնասկավառակի համար L'amore è una cosa sempliceKids' Choice Awards2006՝ Լավագույն իտալացի երգիչ
2007՝ Լավագույն իտալացի երգիչ


== Անձնական կյանք ==
2010 թվականի հոկտեմբերի Տիցիանոն քամինգ-աութ կատարեց՝ պատմելով իր համասեռամոլության մասին իտալական Vanity Fair ամսագրին։


== Ծանոթագրություններ ==


== Արտաքին հղումներ ==
Տիցիանո Ֆերո Ֆեյսբուքում
Տիցիանո Ֆերո  էջը Յություբ տեսահոսթինգում
Tiziano Ferro-ի երգերի թարգմանությունը ռուսերեն լեզվով